Yhteinen ehdotus NEUVOSTON ASETUS tietyistä rajoittavista toimenpiteistä Somalian osalta annetun asetuksen (EY) N:o 147/2003 muuttamisesta /* JOIN/2014/015 final - 2014/0126 (NLE) */





PERUSTELUT (1) Tietyistä rajoittavista toimenpiteistä Somalian osalta annetulla neuvoston asetuksella (EY) N:o 147/2003[1] kielletään yleisesti sotilaalliseen toimintaan liittyvän teknisen neuvonnan, avun ja koulutuksen sekä rahoituksen tai taloudellisen avun antaminen Somaliassa oleville henkilöille, yhteisöille tai elimille. (2) Yhdistyneiden kansakuntien turvallisuusneuvosto antoi 5 päivänä maaliskuuta 2014 päätöslauselman 2142 (2014), jolla vahvistetaan Somaliaa koskeva aseidenvientikielto ja jatketaan 25 päivään lokakuuta 2014 päätöstä, jonka mukaan asevientikieltoa ei sovelleta ampuma-aseiden, ampumatarvikkeiden tai sotilastarvikkeiden toimittamiseen taikka neuvonnan, avun tai koulutuksen antamiseen yksinomaan Somalian liittohallituksen turvallisuusjoukkojen kehittämiseksi, jotta ne voivat taata Somalian kansan turvallisuuden, lukuun ottamatta päätöslauselman 2111 (2013) liitteessä lueteltujen tuotteiden toimituksia, joiden osalta edellytetään, että päätöslauselman 751 (1992) nojalla perustettu pakotekomitea on antanut etukäteishyväksyntänsä. YK:n turvallisuusneuvoston päätöslauselmassa 2142 (2014) muutetaan myös ampuma-aseiden, ampumatarvikkeiden tai sotilastarvikkeiden toimittamiseen taikka neuvonnan, avun tai koulutuksen antamiseen Somalian turvallisuusjoukoille sekä päätöslauselman 2111 (2013) liitteessä lueteltujen tuotteiden toimituksia koskevaan poikkeusmenettelyyn liittyviä ilmoitusvaatimuksia. (3) Neuvosto aikoo antaa päätöksen, jolla muutetaan päätöstä 2010/231/YUTP päätöslauselman 2142 (2014) mukaisesti. (4) Unionin lisätoimet ovat tarpeen, jotta tietyt näistä muutoksista voidaan panna täytäntöön. (5) Unionin ulkoasioiden ja turvallisuuspolitiikan korkea edustaja ja Euroopan komissio ehdottavat, että asetusta (EY) N:o 147/2003 muutetaan vastaavasti. 2014/0126 (NLE) Yhteinen ehdotus NEUVOSTON ASETUS tietyistä rajoittavista toimenpiteistä Somalian osalta annetun asetuksen (EY) N:o 147/2003 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Somaliaan kohdistuvista rajoittavista toimenpiteistä ja yhteisen kannan 2009/138/YUTP kumoamisesta 26 päivänä huhtikuuta 2010 annetun neuvoston päätöksen 2010/231/YUTP[2], ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Tietyistä rajoittavista toimenpiteistä Somalian osalta 27 päivänä tammikuuta 2003 annetulla neuvoston asetuksella (EY) N:o 147/2003[3] kielletään yleisesti sotilaalliseen toimintaan liittyvän teknisen neuvonnan, avun ja koulutuksen sekä rahoituksen tai taloudellisen avun antaminen Somaliassa oleville henkilöille, yhteisöille tai elimille. (2) Yhdistyneiden kansakuntien turvallisuusneuvosto antoi 5 päivänä maaliskuuta 2014 päätöslauselman 2142 (2014), jolla vahvistetaan Somaliaa koskeva aseidenvientikielto ja jatketaan 25 päivään lokakuuta 2014 päätöstä, jonka mukaan asevientikieltoa ei sovelleta ampuma-aseiden, ampumatarvikkeiden tai sotilastarvikkeiden toimittamiseen taikka neuvonnan, avun tai koulutuksen antamiseen yksinomaan Somalian liittohallituksen turvallisuusjoukkojen kehittämiseksi, jotta ne voivat taata Somalian kansan turvallisuuden, lukuun ottamatta päätöslauselman 2111 (2013) liitteessä lueteltujen tuotteiden toimituksia, joiden osalta edellytetään, että päätöslauselman 751 (1992) nojalla perustettu pakotekomitea on antanut etukäteishyväksyntänsä. YK:n turvallisuusneuvoston päätöslauselmassa 2142 (2014) muutetaan myös ampuma-aseiden, ampumatarvikkeiden tai sotilastarvikkeiden toimittamiseen taikka neuvonnan, avun tai koulutuksen antamiseen Somalian turvallisuusjoukoille sekä päätöslauselman 2111 (2013) liitteessä lueteltujen tuotteiden toimituksia koskevaan poikkeusmenettelyyn liittyviä ilmoitusvaatimuksia. (3) Neuvosto antoi … päivänä huhtikuuta 2014 neuvoston päätöksen 2014/…/YUTP[4] päätöksen 2010/231/YUTP muuttamisesta YK:n turvallisuusneuvoston päätöslauselman 2142 (2014) mukaisesti. (4) Osa näistä toimenpiteistä kuuluu Euroopan unionin toiminnasta tehdyn sopimuksen soveltamisalaan, ja sen vuoksi niiden täytäntöönpano edellyttää unionin tasoista sääntelyä erityisesti sen varmistamiseksi, että talouden toimijat soveltavat niitä yhtenäisesti kaikissa jäsenvaltioissa. (5) Neuvoston asetus (EY) N:o 147/2003 olisi tämän vuoksi muutettava vastaavasti, ON HYVÄKSYNYT TÄMÄN ASETUKSEN: 1 artikla Muutetaan asetus (EY) N:o 147/2003 seuraavasti: Korvataan 2 a artiklan seuraavasti: ”e) sotilastoimintaan liittyvän rahoituksen, taloudellisen avun sekä teknisen neuvonnan, avun tai koulutuksen antamisen, lukuun ottamatta liitteessä III mainittuja tuotteita, seuraavin edellytyksin: i) asianomainen toimivaltainen viranomainen on todennut, että kyseinen rahoitus, taloudellinen apu, tekninen neuvonta, apu tai koulutus on tarkoitettu yksinomaan Somalian liittohallituksen turvallisuusjoukkojen kehittämiseen ja Somalian väestön turvallisuuden takaamiseksi; ja ii) Yhdistyneiden kansakuntien turvallisuusneuvoston päätöslauselman 2142 (2014) 3 ja 4 kohdan mukaisesti Somalian liittohallitus tai vaihtoehtoisesti jäsenvaltio, joka antaa rahoitusta, taloudellista apua, teknistä neuvontaa, apua tai koulutusta, on ilmoittanut Yhdistyneiden kansakuntien turvallisuusneuvoston päätöslauselman 751 (1992) 11 kohdalla perustetulle komitealle vähintään viisi päivää etukäteen sellaisen rahoituksen, taloudellisen avun, teknisen neuvonnan, avun tai koulutuksen antamisesta, joka on tarkoitettu yksinomaan Somalian liittohallituksen turvallisuusjoukkojen kehittämiseen Somalian väestön turvallisuuden takaamiseksi;” 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EYVL L 24, 29.1.2003, s. 2. [2] EUVL L 105, 27.4.2010, s. 17. [3] EYVL L 24, 29.1.2003, s. 2. [4] EUVL L …